
 21.11.2018
 BG
 Официален вестник на Европейския съюз
 L 294/3
 РЕГЛАМЕНТ ЗА ИЗПЪЛНЕНИЕ (ЕС) 2018/1794 НА КОМИСИЯТА
 от 20 ноември 2018 година
 за изменение на Регламент за изпълнение (ЕС) 2015/220 за определяне на правила за прилагането на Регламент (ЕО) No 1217/2009 на Съвета относно създаване на система за събиране на счетоводна информация за доходите и икономическата дейност на земеделските стопанства в Европейския съюз
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1217/2009 на Съвета от 30 ноември 2009 г. за създаване на система за събиране на счетоводна информация за доходите и икономическата дейност на земеделските стопанства в Европейския съюз (1), и по-специално член 5а, параграф 2 и член 19, параграф 3 от него,
 като има предвид, че:
 (1)
 В член 12 от Регламент за изпълнение (ЕС) 2015/220 на Комисията (2) се определя общият брой надлежно попълнени и изпратени земеделски статистически отчети за всяка държава членка, които са допустими за плащане на фиксирано възнаграждение. В член 19, параграф 1, буква а) от Регламент (ЕО) No 1217/2009 се предвижда намаление на фиксираното възнаграждение до 80 %, когато общият брой надлежно попълнени и получени земеделски статистически отчети по отношение на даден район по СЗСИ или държава членка е под 80 % от броя на отчетните стопанства, определен за този район по СЗСИ или за съответната държава членка. С цел да се гарантира справедливо прилагане на тази разпоредба, не трябва да има възможност за компенсиране на неполучени земеделски статистически отчети в СЗСИ, за които държавата членка е изпратила по-малко от 80 % от броя на отчетните стопанства, определен за този район по СЗСИ.
 (2)
 В член 14, параграф 4 от Регламент за изпълнение (ЕС) 2015/220 се определя 2-месечен срок за валидиране на изпратените земеделски статистически отчети по отношение на евентуалната им допустимост за плащане на увеличеното фиксирано възнаграждение. За да се осигури яснота относно продължителността на този срок, следва той да бъде определен в работни дни в съответната държава членка. Също така Комисията следва да има възможност да удължи този срок в изключителни и надлежно обосновани случаи.
 (3)
 Поради това Регламент за изпълнение (ЕС) 2015/220 следва да бъде съответно изменен.
 (4)
 Предвид естеството на измененията е целесъобразно те да се прилагат от отчетната 2018 година.
 (5)
 Мерките, предвидени в настоящия регламент, са в съответствие със становището на Комитета по системата за земеделска счетоводна информация,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2015/220 се изменя, както следва:
 1)
 В член 12 се добавя следният параграф:
 „Въпреки това земеделските статистически отчети от даден район по СЗСИ с по-голям брой изпратени земеделски статистически отчети, отколкото предвидените в приложение II за този район по СЗСИ, не се считат за допустими за изплащане на фиксираното възнаграждение в район по СЗСИ, за който държавата членка е изпратила по-малко от 80 % от необходимия брой отчетни стопанства.“
 2)
 В член 14 параграф 4 се заменя със следното:
 „4. Към увеличението на фиксираното възнаграждение, посочено в параграф 3, букви а) и б), могат да бъдат добавени 2 EUR за отчетната 2018